

**REPUBLIKA HRVATSKA**

**DRŽAVNO ODVJETNIŠTVO REPUBLIKE HRVATSKE**

 **Zagreb, Gajeva 30a**

Broj: P-65/2024-24

Zagreb, 2. svibnja 2024.

Na temelju članka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17, 89/19, 155/23; dalje Uredba) te objavljenog javnog natječaja 12. travnja 2024. u Narodnim novinama broj 44/2024, za prijam u državnu službu na neodređeno vrijeme na radno mjesto  upisničar u državnom odvjetništvu - 2 izvršitelja/ice oglašava se sljedeća:

O B A V I J E S T

I. Testiranje kandidata koji su podnijeli pravovremene i uredne prijave te ispunjavaju formalne uvjete održat će se u prostorijama Državnog odvjetništva Republike Hrvatske, Zagreb, Gajeva 30a,

dana 9. svibnja 2024. godine (četvrtak), s početkom u 9,00 sati.

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

IV. Sadržaj, način i pravila testiranja kandidata te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske istovremeno s objavom oglasa.

Kandidati će prvo pristupiti pisanoj provjeri poznavanja organizacije i načina rada u državnom odvjetništvu u trajanju od trideset minuta – pisani test sastavljen od 10 pitanja, na kojem je moguće ostvariti od 0 do 10 bodova.

Kandidati koji su ostvarili najmanje 5 bodova na prethodnoj provjeri, pristupit će provjeri znanja rada na računalu u trajanju od sat vremena, i to rada u programu Word i Excel, koja će se sastojati od 10 zadataka i na kojoj je moguće ostvariti od 0 do 10 bodova.

V. Razgovori (intervjui) s Komisijom održat će se po završetku testiranja, o čemu će kandidati koji su zadovoljili na testiranju biti obaviješteni.

VI. Kandidat koji nije pristupio testiranju više se ne smatra kandidatom u postupku.

VII. Glavnom državnom odvjetniku Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

IX. Za najboljeg kandidata Državno odvjetništvo Republike Hrvatske, sukladno odredbi članka 122. stavak 3. Zakona o državnom odvjetništvu (Narodne novine broj 67/18, 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, Glavna državna odvjetnica Republike Hrvatske donosi rješenje o prijmu u državnu službu na određeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA